নববর্ষে ইলিশ মাছের ভর্তা, শুটকি সবই নিজের হাতে রেঁধেছেন জয়া!

কলকাতা: বাংলা নববর্ষের জন্য লম্বা মেনু তৈরি করেছেন ওপার বাংলা তথা টলিউডের জনপ্রিয় অভিনেত্রী জয়া আহসান(Actress Jaya Ahsan)। ইলিশ মাছের ভর্তা থেকে শুরু করে থাকবে শুটকি মাছ। আর এ সবই নিজেই রান্না করবেন অভিনেত্রী। যার অনুরাগীরা জানেন যে তিনি পশু-পাখি- কুকুর-বেড়াল প্রত্যেকটি প্রাণীকে যথেষ্ট ভালোবাসেন। তাদের জন্য নববর্ষে থাকবে নানান খাদ্য ভান্ডার।
১৪৩১ পার করে ১৪৩২এ পা দিচ্ছে বাংলার নববর্ষ(Bengali New Year)। এপার বাংলার মতন ওপার বাংলাতেও প্রতিবছর সাড়ম্বরে পালন করা হয় এই পহেলা বৈশাখ অনুষ্ঠান।যদিও আজ ১৪ এপ্রিল পদ্মাপাড়ে নববর্ষ উদযাপিত হবে। এটাই হয়ে আসছে।

আরও পড়ুন:১৪ বছর পর বাংলায় শর্মিলা, কেমন হল ‘পুরাতন’?

রবিবার অভিনেত্রী সে দেশে যোগ দিয়েছিলেন চৈত্রসংক্রান্তির এক অনুষ্ঠানে। অভিনেত্রীর আসন্ন ওয়েব সিরিজ ‘জিম্মি’ খুব খুব শীঘ্রই মুক্তি পেতে চলেছে। তারই প্রমোশনে গিয়েছিলেন তিনি। এছাড়াও আলপনা আঁকার অনুষ্ঠান এবং বাংলা ব্যান্ড মিউজিক ও বাউল গানের নানান সংস্কৃতিক অনুষ্ঠান উপভোগ করলেন জয়া। গ্রামের বিভিন্ন বৈশাখী মেলাতে ঘুরতে দেখা গেছে।আজ নারায়ণগঞ্জের এক মেলায় ইলিশ-পান্তা উৎসবে থাকবেন জয়া। নববর্ষ উদযাপনে গত ৪/৫ দিন ধরেই চলছে খাওয়া দাওয়া।

বাড়িতে এর মধ্যেই একদিন অভিনেত্রী নিজেই রান্না করলেন ইলিশ মাছের ল্যাজ-ভর্তা, লাল চালের পান্তা, ইলিশ মাছ,শুটকি ভর্তা আরাম ডাল। ছিল হাতে তৈরি রসগোল্লা। নববর্ষে তো পান্তা ভাত অবশ্যই থাকবে-শুকনো লঙ্কা আর পেঁয়াজ দিয়ে খেতে দারুন লাগে। এভাবেই দুই বাংলার জনপ্রিয় অভিনেত্রী যারা আহসান নববর্ষ উদযাপনে মেতে থাকেন তিন চার দিন ধরে।