জিনসের সঙ্গে ব্লাউজ, লাস্যময়ী জয়াকে না দেখলেই মিস

কলকাত: জয়া এহসান (Jaya Ahsan), পার বাংলা থেকে এপার বাংলা, এমনকি বি-টাউনের নজরেও সমানভাবে উজ্জ্বল। তাঁর অভিনয় মুগ্ধ করেছে দর্শককে। ওপার বাংলা থেকে এপার বাংলা দাপটের সঙ্গে কাজ করে চলেছেন তিনি। তবে অভিনয়ের পাশাপাশি জয়া বরাবরই নজর কেড়েছেন তাঁর পোশাকে। এবারেও তার অন্যথা হল না।নিজেরই আরেকটি চরিত্রকে জন্ম দিলেন নতুনভাবে।

এই শীতে জয়ার নতুন ফটোশুট যেন কয়েকশো গুণ উষ্ণতার পারদ চড়িয়ে দিল। এক্কেবারে অন্য অবতারে ধরা দিলেন জয়া। আপেলে লাস্যময়ী ভঙ্গিমায় কামড় দিয়ে যেন বোঝালেন ‘নিষিদ্ধ বিষয়েই সবথেকে বেশি আনন্দ’।

জয়ার অভিনয়ের গভীরতা যেমন তাঁকে অন্যদের থেকে আলাদা করে রেখেছে, তেমনই তাঁর স্টাইল-সচেতন উপস্থিতিও বারবার আলোচনায় এনে দেয় তাঁকে। আর এবার তিনি চর্চায় তাঁর একেবারে নতুন লুকের কারণে, যেন নিজেরই আরেকটি চরিত্রকে জন্ম দিলেন নতুনভাবে। তাঁর ইনস্টাগ্রামে প্রকাশ পেয়েছে একগুচ্ছ মনকাড়া ছবি। সেখানে যেন এক অন্যরকম জয়া— খানিক ঐতিহ্য, খানিক আধুনিকতা আর খানিকটা খুনসুটির মিশেল।

পাথরের কাজ করা উজ্জ্বল লাল ব্লাউজ, তার সঙ্গে ধূসর জিন্স— এই অদ্ভুত সুন্দর মিশেলে তৈরি হয়েছে অনন্য স্টাইল স্টেটমেন্ট। এ যেন এক অনবদ্য রূপ তাঁর। কপালে লাল সিঁদুরের টিপ, মাথার খোঁপায় লাল-সাদা গোলাপের গুচ্ছ, চোখে রোদচশমার চার্ম। হাতে আবার মানাইসই ডিজ়াইনার চুড়ি।

আরও পড়ুন: মেসির সঙ্গে সাক্ষাৎ করতে কলকাতায় আসছেন শাহরুখ!

তবে চমকের এখানেই শেষ নয়। জয়ার হাতের টুকটুকে লাল আপেল আর ছবির ক্যাপশন নজর কাড়তে বাধ্য। একঝাঁক ছবি শেয়ার করে অভিনেত্রী লিখেছেন, ‘ইভ ইডেন গার্ডেনের অ্যাডামের থেকেও বেশি সাহস দেখিয়েছিল। সাপটি যখন নিষিদ্ধ ফলটি দিয়েছিল, তখন সে জানত স্বর্গের চেয়েও ভালো কিছু নিশ্চয়ই আছে।’

অন্য খবর দেখুন